బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఎల్ఐసీ పాల‌సీ హామీగా రుణం ఎలా పొందాలి?
ప‌్రైవేటు అప్పుల‌పై ఆధార‌ప‌డ‌తారు. దీని కంటే  ఎల్ఐసీ పాల‌సీ పై రుణం తీసుకోవ‌డం ఉత్త‌మం. అది ఎలా తీసుకోవాలి, దాని అర్హ‌త‌లు, సానుకూల‌,ప్ర‌తికూల అంశాలేమిటో ఈ క‌థ‌నంలో తెలుసుకుందాం.
Samayam Telugu | Updated:
Apr 13, 2018, 03:27PM IST
బీమా పాల‌సీ హామీగా రుణం
ఎల్ఐసీ పాల‌సీ పై రుణం
ఒక‌ప్ప‌టిలాగా ఉన్న దాంట్లోనే స‌ర్దుకుపోయేత‌త్వం క్ర‌మంగా త‌గ్గిపోతోంది. అప్పు చేసైనా ఆర్బాటాల విష‌యంలో త‌గ్గేదే లేదంటున్న‌ది నేటి త‌రం. ఇంట్లోకి అవ‌స‌ర‌మైన వ‌స్తువుల‌ను కొనుక్కోవ‌డంలోనూ, అప్పుడ‌ప్పుడు విహార యాత్ర‌ల‌కు వెళ్లే విష‌యంలో నేటి యువ‌త కాంప్ర‌మైజ్ అవ‌డం లేదు. అవ‌స‌రాల‌కు మించి డ‌బ్బు ఖ‌ర్చు చేస్తుండ‌టంతో ఆర్థిక ప‌రిస్థితి దిగ‌జారుతోంది. దీంతో కొన్ని సంద‌ర్భాల్లో అప్పు చేయాల్సి వ‌స్తోంది. ఎక్కువ మంది బంగారం రుణాల‌పై ఆధార‌ప‌డ‌లేని ప‌రిస్థితి. దీంతో కొంత మంది ప‌ర్స‌న‌ల్ లోన్ తీసుకుంటున్నారు. అదే విధంగా చాలా మంది పెట్టుబ‌డిదారులు త‌ప్ప‌నిస‌రిగా ఎల్ఐసీ పాల‌సీల‌ను కొనుగోలు చేస్తున్నారు. క‌ష్ట స‌మయంలో ఇవే ఆదుకుంటున్నాయి. ఎలాగంటారా? మీకు డ‌బ్బు అత్యవ‌స‌రంగా కావాలి. ఎక్క‌డా అప్పు దొర‌క‌డం లేదు. అప్పుడు ఏం చేస్తారు. ? ప‌్రైవేటు అప్పుల‌పై ఆధార‌ప‌డ‌తారు. దీని కంటే ఎల్ఐసీ పాల‌సీ పై రుణం తీసుకోవ‌డం ఉత్త‌మం. అది ఎలా తీసుకోవాలి, దాని అర్హ‌త‌లు, సానుకూల‌,ప్ర‌తికూల అంశాలేమిటో ఈ క‌థ‌నంలో తెలుసుకుందాం.
Recommended byColombia
అర్హతలు
పాలసీని స్వాధీన విలువలో 90 శాతాన్ని ఎల్‌ఐసీ రుణంగా ఇస్తుంది. పెయిడప్‌ పాలసీలు అయితే ఇది 85 శాతం. సంప్రదాయ ఎండోమెంట్‌ పాలసీలపైనే గానీ, టర్మ్‌ ప్లాన్లపై రుణం రాదు. ఆరు నెలలకోసారి వడ్డీ చెల్లిస్తూ పాలసీ గడువు ముగిసే వరకూ అసలు చెల్లించకుండా రుణాన్ని కొనసాగించుకోవచ్చు. మెచ్యూరిటీ తర్వాత వచ్చే మొత్తం నుంచి ఎల్‌ఐసీ అసలును మినహాయించుకుంటుంది. లేదా పాలసీదారుడు మరణిస్తే పరిహారం నుంచి ఆ మేరకు తగ్గించుకుంటుంది. ఒకవేళ వడ్డీ కూడా చెల్లించకుంటే మాత్రం పాలసీని ముందే ట‌ర్మినేట్‌ చేసే హక్కు ఎల్‌ఐసీకి ఉంది. రుణ కనీస కాల వ్యవధి ఆరు నెలలు. ఆ లోపు రుణం తీర్చేయాలనుకుంటే ఆరు నెలల వరకు వడ్డీని చెల్లించాల్సి ఉంటుంది. రుణం తీసుకున్న తర్వాత ఆరు నెలల్లోపే పాలసీదారుడు మరణిస్తే లేదా కాల వ్యవధి తీరితే అప్పటి వరకే వడ్డీని ఎల్‌ఐసీ లెక్కకడుతుంది. రుణం తీసుకోవాలంటే పాలసీ తీసుకుని కనీసం మూడేళ్లు పూర్తయి సరెండర్‌ వ్యాల్యూ కలిగి ఉండాలి. పాలసీ బాండ్‌ను ఎల్‌ఐసీకి ఇవ్వాలి. ఇంకా అర్హత ఉంటే అదే పాలసీపై రెండో రుణం కూడా తీసుకునేందుకు వీలుంది. ఎల్‌ఐసీ కాకుండా ఇతర ఆర్థిక సంస్థల నుంచి సైతం బీమా పాలసీపై రుణం తీసుకోవచ్చు. కాకపోతే ఎల్‌ఐసీ సరెండర్‌ విలువలో 90 శాతం రుణంగా ఇస్తే, ఇతర సంస్థలు ఇంతకంటే తక్కువ మేరే రుణమిస్తాయి.
దరఖాస్తు విధానం:
ఎల్‌ఐసీ వెబ్‌సైట్‌లో ఆన్‌లైన్‌ సర్వీసెస్‌ కాలమ్‌లో ‘ఆన్‌లైన్‌ లోన్‌' ఆప్షన్‌ ఎంచుకోవాలి. మరో పేజీ ఓపెన్‌ అవుతుంది. ఇక్కడే రిక్వెస్ట్‌ ఫర్‌ ద లోన్‌ ఆప్షన్‌ కనిపిస్తుంది. కొత్తగా రుణం తీసుకోవాలనుకుంటే దీన్ని ఎంపిక చేసుకోవాలి. ఇప్పటికే రుణం తీసుకుని వడ్డీ, అసలు చెల్లించాలనుకునే వారి కోసం మరో ఆప్షన్‌ కూడా ఈ పేజీలోనే కనిపిస్తుంది. రుణం కోసం దరఖాస్తు చేసుకుంటే ఎల్‌ఐసీ పాలసీదారుడి బ్యాంకు ఖాతాలో రుణం మొత్తం జమ చేస్తుంది. అందుకే దీనికంటే ముందు ఎల్‌ఐసీకి ఇచ్చిన బ్యాంకు ఖాతా వివరాలు సరిగా ఉన్నదీ, లేనిదీ పరిశీలించాలి.
సానుకూల అంశాలు
అత్యవసరాల్లో వేగంగా రుణం పొందొచ్చు. పర్సనల్‌ లోన్‌ కంటే వడ్డీ రేటు చాలా తక్కువ. ఆన్‌లైన్‌లోనే చెల్లించే వెసులుబాటు. క్రెడిట్‌ స్కోరుతో అవసరం లేదు. ఏ ఇతర అర్హత పత్రాలను ఇవ్వాల్సిన పని లేదు. అలాగే, పాలసీదారుడు అకాల మరణం చెందితే ఆధారపడిన వారికి పరిహారం తక్కువగా వస్తుంది. ఎందుకంటే అందులో నుంచి రుణాన్ని ఎల్‌ఐసీ మినహాయించుకుంటుంది.
ఎల్ఐసీ చరిత్రలో ఇదే అత్యంత ఖ‌రీదైన పాలసీ!
ప్ర‌తికూల‌త‌లు
అత్య‌వ‌స‌రాల్లో పాల‌సీ ఆధారిత రుణం ఉప‌యోగ‌ప‌డినప్ప‌టికీ, రుణం చాలా తక్కువగా లభించడం, పన్ను ప్రయోజనాలు లేకపోవడం గమనించాల్సిన అంశాలు. స్వాధీన‌త విలువ ఆధారంగా రుణం మొత్తాన్ని నిర్ణ‌యిస్తున్నందున పాల‌సీ కొనుగోలు చేసిన మొద‌టి కొన్ని సంవ‌త్స‌రాలు ఎక్కువ మొత్తం డ‌బ్బు అవ‌స‌రం ఉంటే కేవ‌లం ఈ త‌ర‌హా రుణంపై ఆధార‌ప‌డి ధైర్యంగా ముందుకు వెళ్ల‌లేం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.